Рудня-Гулева - Вікіпэдыя

# Рудня-Гулева

### Зьвесткі зь Вікіпэдыі — вольнай энцыкляпэдыі.

Прыблізны плян вёскі па стане на 1988 г.

Рудня-Гулева — вёска ў колішнім Рэчкаўскім сельсавеце Веткаўскага раёну Гомельскае вобласьці.

Месьцілася на рацэ Нёманка за 5 км ад яе ўпадзеньня ў раку Сож. Дакладны час узьнікненьня невядомы. Першая частка назвы, шырока распаўсюджаная ў рэгіёне, сьведчыць верагодна аб галоўным занятку заснавальнікаў вёскі — выпалаўка мэталу з балотных рудаў. Паходжаньне другой часткі назвы нявысьветлена. Народная этымалёгія ўзводзіць яе да словаў «гульня», «гуляць». У беларускіх слоўніках зафіксаваныя сугучныя лексэмы «гула» (дробязь), «гуля» (1. голуб, 2. невялікае ўзвышша на целе, нарыў, пухліна, гузак), якія таксама ня варта скідваць з рахункаў пры высьвятленьні паходжаньня прыдомку «Гулева».

Знаходзячыся на пэрыфэрыі мадэрнізацыйных працэсаў, вёска паступова занепадала. Колькасьць жыхароў цягам 20 ст. пастаянна зьмяншалася. У 1910 г. у вёсцы жыло 405 чалавек (77 двароў), у 1941 г. - 215 чалавек (60 двароў), у 1989 - 107 чалавек (47 двароў). Тэхнагенная катастрофа на Чарнобыльскай АЭС (1986) і забруджваньне рэгіёну радыёактыўнымі рэчывамі падвялі рысу ў гісторыі існаваньня вёскі. Апошнія жыхары былі выселеныя ў 1989 г. На момант адсяленьня Рудня-Гулева была часткай саўгасу «Рэчкі». На тэрыторыі вёскі мясьціліся саўгасныя гаспадарчыя пабудовы (зернесклад, стайня, два кароўнікі), мэдычны пункт, васьмігадовая школа (драўляны будынак з грубкавым ацяпленьнем).

Сёньня вёска Рудня-Гулева ўваходзіць у склад Сьвяцілавіцкага сельсавету.

| Свяцілавіцкі сельсавет
Акшынка | Быкавец | Габраўка | Гарусты | Глухоўка | Гута | Жалезнікі | Залужжа | Зарэчча | Камылін | Малінаўка | Некрасава | Непераможны | Несцераўка | Нінэль | Навілаўка | Новаіванаўка | Новы Малкаў | Першамайскі | Петраполле | Падлогі | Падлужжа | Пралетарскі | Рэчкі | Рашучы | Рыслаўль | Рудня-Гулева | Рудня-Шлягіна | Свяцілавічы | Селіцкая | Сімонаўка | Скачэк | Стары Малкаў | Старыя Грамыкі | Усохі | Ухава | Фёдараўка | Хізы | Чамерня

Атрымана з «http://be.wikipedia.org../../../%D1%80/%D1%83/%D0%B4/%D0%A0%D1%83%D0%B4%D0%BD%D1%8F-%D0%93%D1%83%D0%BB%D0%B5%D0%B2%D0%B0_7875.html»

Катэгорыі: Веткаўскі раён | Свяцілавіцкі сельсавет

##### Views

- Артыкул
- Гутаркі
- Бягучая вэрсія

##### Пошук